Sunday Times Books LIVE - Alta Cloete - Part 2
’n Paar voorstelle vir die vakansie
by Alta Cloete on Dec 7th, 2014 Tweet
Tags: Alta Cloete, South Africa
Die dooies leef – SD Fourie
by Alta Cloete on Sep 27th, 2014 Tweet
Hoewel die boeke apart gelees kan word, volg hulle wel op mekaar. Ek sal aanbeveel dat mens eers Die lanternswaaier lees voor jy Die dooies leef aanpak, of jou geheue ŉ bietjie verfris as jy dit ŉ jaar of drie gelede gelees het. Hoewel daar in Die dooies leef gepoog word om die nodige agtergrondsinligting te gee, kan mens die boek baie meer geniet as jy die eerste een goed onthou.
Tags: Afrikaans, Alta Cloete, Fiction, South Africa
Boek en Koek: Seisoen van lig en donker
by Alta Cloete on Sep 14th, 2014 Tweet
Tags: Afrikaans, Alta Cloete, Fiction, LAPA, Seisoen van lig en donker, South Africa
by Alta Cloete on Aug 24th, 2014 Tweet
Tags: Afrikaans, Alta Cloete, Fiction, LAPA, Lekkerlit kompetisie, Seisoen van lig en donker, South Africa
LAPA se Lekkerlit-kompetisie vir 2014 skop af!
by Alta Cloete on Aug 18th, 2014 Tweet
Tags: Afrikaans, Alta Cloete, Fiction, LAPA, Lekkerlit kompetisie, South Africa
Lekkerlit 2014 skop af!
by Alta Cloete on Aug 17th, 2014 Tweet
Tags: Afrikaans, Alta Cloete, Fiction, LAPA, South Africa
Spesiale aanbod slegs vir 14 Augustus!
by Alta Cloete on Aug 14th, 2014 Tweet
Tags: Afrikaans, Alta Cloete, Fiction, LAPA, Non-fiction, South Africa
Igna Klynsmith – Wat sê die prokureur?
by Alta Cloete on Aug 6th, 2014 Tweet
Regsake is seker van die heel onderste items op my lysie van belangstellings. Ek vermoed daar is dalk duisende soos ek wat maar net hoop hul kry nie eendag gespesialiseerde regskennis nodig nie. En wat reken die hof is ‘n plek waarvan gewone mense liewer moet wegbly.
Wat sê die prokureur? word al so lank op RSG aangebied dat baie luisteraars ten spyte van ‘n gebrek aan belangstelling al teen wil en dank ‘n stukkie regskennis hier en daar opgedoen het. Igna Klynsmith se kalm stem het al baie gedoen om die reg vir talle leke so ‘n titseltjie meer toeganklik te maak.
Die boek wat uit die een en twintig jaar se programme saamgestel is, is ‘n aanwins vir al die siele wat eintlik niks van regsake wil weet nie, maar tog diep binne-in vrekbang is mens kry dit dalk êrens nodig en dan duik jy in die hek weens jou onkunde. Hier het jy nou ‘n yslike klomp gespesialiseerde inligting tussen twee vrolike oranje buiteblaaie saamgebind – vir ingeval jy dit eendag moet lees.
Net vir die lekker is daar ‘n interessante afdeling ingevoeg met kort stories oor beroemde/berugte Suid-Afrikaanse gifmoordenaresse, ‘n paar hofsake wat die wêreld verander het (o.a. Jesus se verhoor en dié van Nelson Mandela) en ‘n paar interessante sake uit die tyd toe – ongelooflik soos dit vandag mag klink – diere wel soos mense in die hof gedaag kon word, asook ‘n paar besondere hofsake.
Afdeling B verskaf die pitkos. Vele sake word aangeraak wat wel alte dikwels regskennis van die leek vereis. Kort, saaklike en heel verstaanbare antwoorde word gegee. Ook hier is Igna se stem herkenbaar en hier en daar skyn ‘n sprankie humor in die droë regsomgewing.
Huweliksreg, grondregte en regsaspekte van aftreeoorde en tyddeel word redelik breedvoerig bespreek. Talle relevante vrae word hier beantwoord. Ander sake wat aangeraak word is plantereg, uitsettings, strafreg, vuurwapens, musiekreg, boedels en testamente.
Die keurige uitleg met duidelike opskrifte en onderafdelings werk mee om die boek vir die leek toeganklik te maak.
‘n Welkome toevoeging is die voorbeelde van ‘n lewende testament, ‘n diensooreenkoms vir huiswerkers en ‘n saamwoonooreenkoms wat in die boek ingesluit is. Soveel van ons weet hierdie dokumente is eintlik nodig, maar weet net nie waar om te begin nie.
Wat sê die prokureur? is ‘n baie welkome toevoeging tot RSG se groeiende reeks publikasies en kan ‘n gerusstellende teenwoordigheid op mens se boekrak wees.
Lesers wie se belangstelling deur die boek geprikkel is, kan gerus ook na ‘n paar potgooie uit die program gaan luister by www.rsg.co.za met die sleutelwoord regsake.
Die boek is keurig uitgegee deur Naledi en by alle goeie boekwinkels te kry.
Tags: Afrikaans, Alta Cloete, Non-fiction, South Africa
Goeiemore, Mnr. Mandela – Zelda la Grange
by Alta Cloete on Jul 27th, 2014 Tweet
Tags: Afrikaans, Alta Cloete, Madiba, Nelson Mandela, South Africa, Zelda la Grange
Wenners van die KliekClick-skryfkompetisie!
by Alta Cloete on Jul 20th, 2014 Tweet
Kontakpersoon: Samantha Buitendach
Kontakbesonderhede: sam@buitendach.co.za / https://www.facebook.com/kliekclick
’n Verliefde smurfie loop weg met die eerste prys.
Hier volg die uitslag van Kliekclick se skryfkompetisie vir kinderstories.
Skrywers kon inskryf in die kategorieë, bangmaakstories, snaakse stories en liefdesverhale.
Stories is beoordeel op grond van oorspronklikheid, kreatiwiteit en vermaaklikheid.
Talle oorspronklike Afrikaanse stories is ontvang. Van ervare tot jong skrywers het deelgeneem: die oudste is 80 en die jongste 10 jaar oud!
Elizbe van der Colff, ’n “betrokke ma van drie kinders” is gister as algehele wenner aangewys met haar liefdesverhaal Snowy de Wit en die sewe smurfies. Sy het ook haar kinders en hulle maats aangespoor om vir die kompetisie in te skryf deur ’n kort kreatiewe skryfkursus vir hulle aan te bied.
Sy wen ’n e-leser, ’n Kalahari-geskenkbewys EN haar storie word in die Kliekclick-wenbundel gepubliseer op die Kliekclick-webwerf (www.kliekclick.co.za) wat vanaf 1 Augustus 2014 beskikbaar sal wees.
Die Kliekclick-webwerf (www.kliekclick.co.za)
Hier sal kinders Afrikaanse stories in epub en mobi-formaat kan aflaai op hulle selfone, rekenaars, tablette en e-lesers teen baie bekostigbare pryse: van R5,00 tot R15,00 per storie.
Daar sal weekliks nuwe stories beskikbaar gemaak word.
Daar sal ook elke week ’n gratis storie op die webwerf verskyn.
Vier eerste pryse in die onderskeie kategorieë is ook toegeken.
Die volgende deelnemers ontvang elk ’n Kalahari-geskenkbewys, en hulle stories word ook in die Kliekclick-wenbundel gepubliseer.
Die kat kom weer (bangmaakstorie) deur Susan Goosen, ’n ma van drie wat woon in ’n wildtuin in Zululand en al vir so 10 jaar vryskut-skryfwerk doen. Sy en haar kinders is versot op lees!
Tina en die toerkaptein (liefdesverhaal) deur Jaomi Zeeman, oud-onderwyseres, ma van drie dogters, huishoudster, tuinier, taxibestuurder, gourmet kok en “under cover” skrywer.
Moord op vakansie (snaakse storie) deur Moryn Hanzen, wat gedurig stories om haar in haar geliefde Kalahari-land met sy wye verskeidenheid mense, diere en besoekers sien, ruik, voel, hoor en droom en beleef en wat verwonderd is oor haar lewe daar.
Dit is tyd deur Retief Scholtz (snaakse storie/avontuur), ’n jong skrywer wie se vingers jeuk om meer te skryf oor ‘Zander’ se avonture.
Die volgende stories verdien spesiale vermelding:
Hulle het nie in een van die kategorieë geval nie, maar was te goed om nie te noem nie. Die verhale verskyn ook in die Kliekclick-wenbundel.
Die muntstuk deur Zelda Dalling.
Die marsmaankind deur Elizabeth Wasserman wat elke maand ’n brief van Mars af vir Kliekclickers gaan skryf.
Om anders te wees deur Melodie Veldhuizen.
Kliekclick se doel is:
om kinders te laat ervaar hoeveel pret dit is om te lees deur:
stories te plaas wat hulle kan geniet op die media wat hulle gebruik
en hulle die geleentheid te gee om die stories wat hulle lees, self te evalueer
om alle Afrikaans skrywers – van piepklein tot stokoud – ’n publikasiegeleentheid te gee.
Kliekclick gebruik ’n sosiale uitgewersmodel wat beteken dat:
stories uit die gemeenskap kom
stories beoordeel en gratis geredigeer en versorg word deur ervare personeel
skrywers geld verdien as hulle stories op die platform gepubliseer word
skrywers onmiddellike terugvoer kry oor die lesers se beoordeling van hulle stories
skrywers meer geld verdien hoe beter hulle hulle eie stories en Kliekclickers s’n bemark
die heel beste stories periodiek in baie bekostigbare gedrukte formaat verskyn.
Alle skrywers is beskikbaar vir onderhoude. Kontak ons gerus in die verband.
Tags: Afrikaans, Alta Cloete, Children, Fiction, South Africa